
讬讘诪讜转 住讚 注"讘 - 驻讬专讜砖 砖讟讬讬谞讝诇抓

讞爪讘转诐 讜讗诇 诪拽讘转 讘专 谞拽专转诐" (讬砖注讬讛讜 谞讗, 讗) 讜讻转讬讘 [讜谞讗诪专] 驻住讜拽 住诪讜讱 讛诪讘讗专 讗转 讛专讗砖讜谉, "讛讘讬讟讜 讗诇 讗讘专讛诐 讗讘讬讻诐 讜讗诇 砖专讛 转讞讜诇诇讻诐" (砖诐 讘), 诇诇诪讚 砖讻讗讬诇讜 谞注砖讜 诇讛诐 讗讬讘专讬诐 ("讞讜爪讘转诐" 讜"谞讜拽专转诐") 诇讗讞专 讝诪谉.


讗诪专 专讘 谞讞诪谉 讗诪专 专讘讛 讘专 讗讘讜讛: 砖专讛 讗诪谞讜 讗讬诇讜谞讬转 讛讬转讛 诪转讞讬诇讛, 砖谞讗诪专: "讜转讛讬 砖专讬 注拽专讛 讗讬谉 诇讛 讜诇讚" (讘专讗砖讬转 讬讗, 诇), 讜诪讬讬转讜专 讛诪讬诇讬诐 "讗讬谉 诇讛 讜诇讚" 诇诪讚讬诐 讗谞讜 砖讻讜讜谞转讜 砖讗驻讬诇讜 讘讬转 讜诇讚 (专讞诐) 讗讬谉 诇讛.


讗 讗诪专 专讘 讬讛讜讚讛 讘专讬讛 [讘谞讜] 砖诇 专讘 砖诪讜讗诇 讘专 砖讬诇转 诪砖诪讬讛 [诪砖诪讜] 砖诇 专讘: 诇讗 砖谞讜 砖砖讜讛讛 注砖专 砖谞讬诐 拽讜讚诐 拽讬讚讜砖讬谉 讗诇讗 讘讚讜专讜转 讛专讗砖讜谞讬诐, 砖砖谞讜转讬讛谉 讛讬讜 诪专讜讘讜转, 讗讘诇 讘讚讜专讜转 讛讗讞专讜谞讬诐, 砖砖谞讜转讬讛谉 诪讜注讟讜转 鈥� 砖讜讛讛 砖转讬 砖谞讬诐 讜诪讞爪讛 讜诪讙专砖讛, 砖讛谉 讻谞讙讚 讝诪谉 砖诇 砖诇砖讛 注讬讘讜专讬诐. 专讘讛 讗诪专 讘砖诐 专讘 谞讞诪谉: 砖诇砖 砖谞讬诐 砖讜讛讛, 讻谞讙讚 砖诇砖 驻拽讬讚讜转 砖驻拽讚 讛拽讚讜砖 讘专讜讱 讛讜讗 讗转 讛注拽专讜转. 砖讗诪专 诪专 [讛讞讻诐]: 讘专讗砖 讛砖谞讛 谞驻拽讚讜 砖专讛 专讞诇 讜讞谞讛, 讜诪讻讗谉 砖讬砖 诇讛诪转讬谉 注讚 砖讬注讘专讜 砖诇讜砖 驻注诪讬诐 专讗砖 讛砖谞讛, 讻诪住驻专 讛驻拽讬讚讜转 砖谞驻拽讚讜 讘讜.


讗诪专 专讘讛 讛讜讗 注爪诪讜: 诇讬转谞讛讜 诇讛谞讬 讻诇诇讬 [讻诇诇讬诐 讗诇讛 砖讗诪专谞讜 讗讬谉 诇拽讘诇诐] 讻诇讜诪专, 讗讬谉 诇拽讘诇 讗转 讛讚讘专讬诐 讛诇诇讜 砖讗诪专谞讜, 讜诪讚讜注: 诪讻讚讬 诪转谞讬转讬谉 诪讗谉 转拽讬谉 [讛专讬 讗转 诪砖谞转谞讜 诪讬 转讬拽谉] 鈥�/span> 专讘讬, 讜讛讗 [讜讛专讬] 讘讬诪讬 讚讜讚 讻讘专 讗讬诪注讜讟 砖谞讬 [谞转诪注讟讜 讛砖谞讬诐], 讚讻转讬讘 [砖谞讗诪专]: "讬诪讬 砖谞讜转讬谞讜 讘讛诐 砖讘注讬诐 砖谞讛 讜讗诐 讘讙讘讜专讜转 砖诪讜谞讬诐 砖谞讛" (转讛诇讬诐 爪, 讬), 诪砖诪注 砖注讚 讗讝 讛讬讜 砖谞讜转 讘谞讬 讗讚诐 讻诪讜 砖讛诐 讘讬诪讬谞讜, 讜讛拽讘讬注讛 砖诇 注砖专 砖谞讬诐 讛讬讗 讗讬驻讜讗 讗祝 诇讝诪谉 讛讝讛. 


讜砖讜讗诇讬诐 注诇 诇砖讜谉 讛讘专讬讬转讗: 讜讛讗讬 [讜讝讛] 讛诇砖讜谉 "砖诪讗 诇讗 讝讻讛 诇讛讘谞讜转 讛讬诪谞讛", 讜讚诇诪讗 讗讬讛讬 [讜砖诪讗 讛讬讗 讝讜] 砖诇讗 讝讻讬讗 [讝讻转讛] 诇讛讬讘谞讜转? 讜诪砖讬讘讬诐: 讗讬讛讬 [讛讬讗] 讻讬讜谉 砖讛讬讗 诇讗 诪驻拽讚讗 [诪爪讜讜讛] 注诇 驻专讬讛 讜专讘讬讛, 讛专讬讛讬 诇讗 诪讬注谞砖讛 [谞注谞砖转], 诪砖诪注 砖讛讝讻讜转 砖讘讻讱 转诇讜讬讛 讘讜 讜诇讗 讘讛.


诇注爪诐 讚讘专讬 讛诪砖谞讛 砖爪专讬讱 诇砖讗转 讗砖讛 讘讝拽谞转讜 砖讜讗诇讬诐: 讗讬谞讬 [讛讗诐 讻谉 讛讜讗] 讜讛讗 [讜讛专讬] 讗诪专讜 诇讬讛 专讘谞谉 [诇讜 讞讻诪讬诐] 诇专' 讗讘讗 讘专 讝讘讚讗: 谞住讬讘 讗讬转转讗 讜讗讜诇讬讚 讘谞讬 [砖讗 讗砖讛 讜讛讜诇讚 讘谞讬诐] 讜讗诪专 诇讛讜: 讗讬 讝讻讗讬 [讗讬诇讜 讛讬讬转讬 讝讜讻讛 讜专讗讜讬] 鈥�/span> 讛讜讜 [讛讬讜] 诇讬 讻讘专 诪拽诪讬讬转讗 [诪转讞讬诇讛], 讜注讻砖讬讜 讘讝拽谞讜转讬, 讗讬谞谞讬 专讜爪讛 诇砖讗转 讗砖讛 住转诐, 讘诇讗 诇讛讜诇讬讚. 讛专讬 诪砖转诪注 诪讝讛 砖讗讬谉 诪爪讜讛 诇砖讗转 讗砖讛 讘讬诪讬 讝拽谞讛. 讜诪砖讬讘讬诐: 讛转诐 讚讞讜讬 拽讗 诪讚讞讬 诇讛讜 诇专讘谞谉 [砖诐 专拽 讚讞讛 讗转 讛讞讻诪讬诐], 砖诇讗 专爪讛 诇讜诪专 诇讛诐 讗转 讟注诪讜 讛讗诪讬转讬, 诪砖讜诐 砖讛讬讛 注拽专. 砖讻谉 讬讚讜注 砖专' 讗讘讗 讘专 讝讘讚讗 讗讬注拽专 诪驻专拽讬讛 [谞注砖讛 注拽专 诪讞诪转 讚专砖转讜] 砖诇 专讘 讛讜谞讗, 砖讛讬讛 诪讗专讬讱 讘讚专砖讜转讬讜, 讜转诇诪讬讚讬讜 讛讬讜 诪转讗驻拽讬诐 讘讞讜讝拽讛 诪讛讟诇转 诪讬 专讙诇讬讬诐 讻诇 诪砖讱 讛讚专砖讛 讜讚讘专 讝讛 讙专诐 诇讛诐 诇注拽专讜转.


讻讬讜爪讗 讘讜 诪住讜驻专 砖专讘 讙讬讚诇 讗讬注拽专 诪驻专拽讬讛 [谞注砖讛 注拽专 诪讞诪转 讚专砖转讜] 砖诇 专讘 讛讜谞讗. 讜讻谉 专' 讞诇讘讜 讗讬注拽专 诪驻专拽讬讛 [谞注砖讛 注拽专 诪讞诪转 讚专砖转讜] 砖诇 专讘 讛讜谞讗. 专讘 砖砖转 讗讬注拽专 诪驻专拽讬讛 [谞注砖讛 注拽专 诪讞诪转 讚专砖转讜] 砖诇 专讘 讛讜谞讗. 讜诪住讜驻专: 专讘 讗讞讗 讘专 讬注拽讘 讗讞讚转讬讛 [讗讞讝讛 讘讜] 住讜住讻讬谞转讗 (诪讞诇讛 诪讞诪转 注爪讬专讜转 讛砖转谉 讛注砖讜讬讛 诇讙专讜诐 诇注拽专讜转), 转诇讬讜讛 讘讗专讝讗 讚讘讬 [转诇讜 讗讜转讜 讘讗专讝 砖讘讘讬转] 专讘 诇砖诐 专驻讜讗讛 讜谞驻拽 诪讬谞讬讛 讻讛讜爪讗 讬专拽讗 [讜讬爪讗 诪诪谞讜 讻注诇讛 转诪专 讬专讜拽] 讜谞转专驻讗. 讗诪专 专讘 讗讞讗 讘专 讬注拽讘: 砖讬转讬谉 住讘讬 讛讜讬谞讗 [砖砖讬诐 讝拽谞讬诐, 讞讻诪讬诐, 讛讬讬谞讜] 砖诐 讜讻讜诇讛讜 讗讬注拽讜专 诪驻专拽讬讛 [讜讻讜诇诐 谞注砖讜 注拽专讬诐 诪讞诪转 讚专砖转讜] 砖诇 专讘 讛讜谞讗 诇讘专 诪讗谞讗, 讚拽讬讬诪讬 讘谞驻砖讗讬 [讞讜抓 诪诪谞讬, 砖拽讬讬诪转讬 讘注爪诪讬] 讗转 讛讻转讜讘 "讛讞讻诪讛 转讞讬讛 讘注诇讬讛" (拽讛诇转 讝, 讬讘), 讜讛砖转诪砖转讬 讘讚专讱 讝讜 砖诇 专讬驻讜讬 讻讚讬 砖诇讗 讗讬注砖讛 注拽专.


讘 砖谞讬谞讜 讘诪砖谞讛 砖讗砖讛 砖砖讛转讛 注砖专 砖谞讬诐 讜诇讗 讬诇讚讛, 讗诐 讙讬专砖讛 鈥� 诪讜转专转 诇讛讬谞砖讗 诇砖谞讬, 讜砖讜讛讛 讗祝 注讬诪讜 注砖专 砖谞讬诐. 讜诪注讬专讬诐: 砖谞讬 鈥� 讗讬谉 [讻谉], 讗讜诇诐 讗诐 讗祝 诇砖谞讬 诇讗 讛讬讜 讬诇讚讬诐 诪诪谞讛 鈥� 诇砖诇讬砖讬 诇讗 转讬谞砖讗, 诪砖讜诐 砖谞专讗讛 砖讞讝拽转讛 砖讗讬谞讛 诪住讜讙诇转 诇诇讚转.


讜诪注讬专讬诐: 诪转谞讬转讬谉 诪谞讬 [诪砖谞转谞讜 讻砖讬讟转 诪讬]? 讻砖讬讟转 专讘讬 讛讬讗, 砖住讘讜专 砖砖转讬 驻注诪讬诐 讛专讬 讛谉 讞讝拽讛. 讚转谞讬讗 [砖讻谉 砖谞讬谞讜 讘讘专讬讬转讗]: 讗诐 诪诇讛 讗砖讛 讗转 讘谞讛 讛专讗砖讜谉 讜诪转 诪讞诪转 讛诪讬诇讛, 讜诪诇讛 讗转 讘谞讛 讛砖谞讬 讜诪转 讙诐 讛讜讗 鈥� 砖诇讬砖讬 诇讗 转诪讜诇, 讗诇讜 讚讘专讬 专讘讬, 砖讬砖 讞讝拽讛 砖讬诇讚讬讛 诪转讬诐 诪讞诪转 诪讬诇讛. 专讘谉 砖诪注讜谉 讘谉 讙诪诇讬讗诇 讗讜诪专: 砖诇讬砖讬 鈥� 转诪讜诇, 砖注讚讬讬谉 讗讬谉 讞讝拽讛 砖讬诇讚讬讛 诪转讬诐, 专讘讬注讬 鈥� 诇讗 转诪讜诇.


讜砖讜讗诇讬诐: 讜讛转谞讬讗 讗讬驻讻讗 [讜讛专讬 砖谞讜讬讛 讘专讬讬转讗 诇讛讬驻讱] 砖讛讜驻讻转 讗转 讛砖讬讟讜转, 讜讗诐 讻谉 讛讬 诪讬谞讬讬讛讜 讗讞专讬谞讬转讗 [讗讬讝讜 诪讛谉 讗讞专讜谞讛], 讻诇讜诪专, 讗讬讝讜 诪讜住诪讻转 讬讜转专?


讜诪爪讬注讬诐: 转讗 砖诪注 [讘讜讗 讜砖诪注], 专讗讬讛 诇讚讘专 诪诪讛 砖讗诪专 专' 讞讬讬讗 讘专 讗讘讗 讗诪专 专' 讬讜讞谞谉: 诪注砖讛 讘讗专讘注 讗讞讬讜转 讘爪驻讜专讬 砖诪诇讛 讗讞讜转 专讗砖讜谞讛 讗转 讘谞讛 讜诪转, 诪诇讛 讗讞讜转 砖谞讬讛 讗转 讘谞讛 讜诪转, 诪诇讛 砖诇讬砖讬转 讜诪转, 专讘讬注讬转 讘讗转 (讘讗讛) 诇驻谞讬 专讘谉 砖诪注讜谉 讘谉 讙诪诇讬讗诇 讘砖讗诇讛 讛讗诐 诇诪讜诇 讗转 讘谞讛. 讗诪专 诇讛: 讗诇 转诪讜诇讬. 诪砖诪注 砖专讘谉 砖诪注讜谉 讘谉 讙诪诇讬讗诇 讛讜讗 讛住讘讜专 砖专拽 砖诇讜砖 驻注诪讬诐 诪讛讜讜转 讞讝拽讛.


讜讚讜讞讬诐: 诪砖诐 讗讬谉 专讗讬讛, 讜讚诇诪讗 讗讬 讗转讬讗 [讜砖诪讗 讗诐 讛讬转讛 讘讗讛] 讛砖诇讬砖讬转 谞诪讬 讛讜讛 讗诪专 [讙诐 讻谉 讛讬讛 讗讜诪专] 诇讛, 讗诇讗 砖诇讗 讘讗讛, 讜诇讗 讬讻讜诇 讛讬讛 诇讜诪专 诇讛 讗转 讛讛诇讻讛. 讜砖讜讗诇讬诐: 讗诐 讻谉, 诪讗讬 讗住讛讚讜转讬讛 [诪讛 注讚讜转讜] 砖诇 专' 讞讬讬讗 讘专 讗讘讗? 砖讗诐 讻谉 诇讗 讞讬讚砖 诇谞讜 讚讘专 讘讝讛, 砖讛专讬 注讚讬讬谉 讗讬谞谞讜 讬讜讚注讬诐 诪诪转讬 讛讬讗 讞讝拽讛, 讜诪讛 讛讟注诐 诇住驻专 讗转 讻诇 讛诪注砖讛? 讜诪砖讬讘讬诐: 讜讚诇诪讗 讛讗 拽讗 诪砖诪注 诇谉 [讜砖诪讗 讚讘专 讝讛 讛砖诪讬注 诇谞讜] 砖讗讞讬讜转 诪讞讝拽讜转, 讻诇讜诪专, 砖讬砖 讞讝拽讛 诇诪讞诇讛 讻讙讜谉 讝讜 讙诐 注诇 讬讚讬 讗讞讬讜转, 砖诇讗 专拽 讗诐 诪转讜 砖诇讜砖转 讬诇讚讬讛 砖诇 讗讜转讛 讗诐 讬砖 讞讝拽讛, 讗诇讗 讙诐 讗诐 讛讬讜 讛讬诇讚讬诐 诪讗讞讬讜转 砖讜谞讜转, 讬砖 诇讞砖讜砖 诇讻讱.


讗诪专 专讘讗: 讛砖转讗 讚讗诪专转 [注讻砖讬讜 砖讗转讛 讗讜诪专] 讻讬 讗讞讬讜转 诪讞讝拽讜转, 注诇 讻谉 诪讗讜转讜 讟注诐 诇讗 讬砖讗 讗讚诐 讗砖讛 诇讗 诪诪砖驻讞转 谞讻驻讬谉 (讞讜诇讬诐 讘诪讞诇转 讛谞驻讬诇讛) 讜诇讗 诪诪砖驻讞转 诪爪讜专注讬诐, 砖讬砖 诇讞砖讜砖 砖讛诪讞诇讛 讛讬讗 转讜专砖转讬转 讜诪爪讜讬讛 讘讻诇 讘谞讬 讛诪砖驻讞讛. 讜诪注讬专讬诐: 讜讛讜讗 讚讗转讞讝拽 转诇转讗 讝讬诪谞讬 [砖讛讜讞讝拽 讛讚讘专 砖诇讜砖 驻注诪讬诐] 讗爪诇 砖诇讜砖讛 讗谞砖讬诐 诪讗讜转讛 讛诪砖驻讞讛.


砖讜讗诇讬诐: 诪讗讬 讛讜讛 注诇讛 [诪讛 讛讬讛 注诇讬讛] 注诇 讛讛诇讻讛 诇注谞讬谉 讞讝拽讛? 讻讬 讗转讗 [讻讗砖专 讘讗] 专讘 讬爪讞拽 讘专 讬讜住祝 诪讗专抓 讬砖专讗诇 诇讘讘诇, 讗诪专: 注讜讘讚讗 讛讜讛 拽诪讬讛 [诪注砖讛 讛讬讛 诇驻谞讬] 专' 讬讜讞谞谉 讘讻谞讬砖转讗 [讘讘讬转 讛讻谞住转] 砖诇 讛注讬讬专讛 诪注讜谉 讘讬讜诐 讛讻驻讜专讬诐 砖讞诇 诇讛讬讜转 讘砖讘转, 讜诪诇讛 专讗砖讜谞讛 讗转 讘谞讛 讜诪转 诪讞诪转 讛诪讬诇讛, 讜诪诇讛 砖谞讬讛 讗转 讘谞讛 讜诪转, 讜讛砖诇讬砖讬转 讘讗讛 诇驻谞讬讜. 讗诪专 诇讛: 诇讻讬 讜诪讜诇讬, 砖讗讬谉 诇讞砖讜砖 诇讞讝拽讛 讘砖转讬 驻注诪讬诐.


讗诪专 诇讬讛 [诇讜] 讗讘讬讬 诇专讘 讬爪讞拽: 讞讝讬 [专讗讛, 砖讬诐 诇讘], 诇诪讛 砖讗转讛 讗讜诪专 讜讚讬讬拽 讘讚讘专讬讱, 讚拽砖专讬转 讗讬住讜专讗 讜住讻谞转讗 [砖讛专讬 讗转讛 诪转讬专 讘讻讱 讙诐 讗讬住讜专 讜讙诐 住讻谞讛], 砖讛专讬 讛转讬专 讗转 讛讗讬住讜专 砖诇 诪讬诇讛 讘讬讜诐 讛讻讬驻讜专讬诐, 砖讗诐 讗讬谞讜 诪讞讜讬讬讘 讘讛 谞诪爪讗 砖注讜讘专 注诇 讗讬住讜专 诇讞讬谞诐 讜讙诐 注砖讛 诪注砖讛 砖讬砖 讘讜 住讻谞转 谞驻砖讜转.


讜诪注讬专讬诐: 住诪讱 注诇讛 [注诇讬讛] 讗讘讬讬 注诇 讛诇讻讛 讝讜, 讜注砖讛 诪注砖讛. 讗讝诇 谞住讘讛 [讛诇讱 讗讘讬讬 讜谞砖讗] 诇讗砖讛 讗转 讞讜诪讛 讘专转讗 [讛讘转] 砖诇 讗讬住讬 讘专讬讛 [讘谞讜] 砖诇 专讘 讬爪讞拽 讘专讬讛 [讘谞讜] 砖诇 专讘 讬讛讜讚讛, 讚谞住讘讛 [砖谞砖讗 讗讜转讛 转讞讬诇讛] 专讞讘讛 讚驻讜诪讘讚讬转讗 讜砖讻讬讘 [讜诪转], 讜谞砖讗 讗讜转讛 讗讞专 讻讱 专讘 讬爪讞拽 讘专讬讛 [讘谞讜] 砖诇 专讘讛 讘专 讘专 讞谞讛 讜砖讻讬讘 [讜诪转], 讜谞住讘讛 [讜讗讞专 讻讱 谞砖讗 讗讜转讛] 讛讜讗, 讗讘讬讬, 讜诇讗 讞砖砖 砖诪讗 讛讜讞讝拽讛 讗砖讛 讝讜 砖讛讬讗 "拽讟诇谞讬转", 砖讬砖 讘讛 讚讘专 讛讙讜专诐 诇讘注诇讬讛 诇诪讜转. 讜住诪讱 注诇 讚讘专讬 专讘 讬爪讞拽 砖讗讬谉 讞讝拽讛 讗诇讗 讘砖诇讜砖 驻注诪讬诐. 讜讘住讜驻讜 砖诇 讚讘专 讙诐 讛讜讗 砖讻讬讘 [诪转] 讘注讜讚讜 谞砖讜讬 诇讛.


讗诪专 专讘讗: 讜诪讬 讗讬讻讗 讚注讘讬讚 注讜讘讚讗 讘谞驻砖讬讛 讻讬 讛讗讬 [讜讛讗诐 讬砖 讛注讜砖讛 诪注砖讛 讘注爪诪讜 讻诪讜 讝讛], 讻诇讜诪专, 讛住讜诪讱 注诇 诪住讜专转 讝讜, 讜谞讜砖讗 讗砖讛 砖讬砖 住讻谞讛 讘谞讬砖讜讗讬讛, 讜讛讗 讗讬讛讜 [讜讛诇讗 讛讜讗 注爪诪讜] 讝讛 砖讗诪专: 讻诇 诪讛 砖讗诪专 讗讘讬谉 讘砖诐 专' 讬讜讞谞谉, 讚住诪讻讗 [讛专讬 讗驻砖专 诇住诪讜讱 注诇讬讜], 讜讻诇 注谞讬谉 砖讗讜诪专 讬爪讞拽 住讜诪拽讗 [讛讗讚讜诐], 专' 讬爪讞拽 讘专 讬讜住祝, 讘砖诐 专' 讬讜讞谞谉 鈥� 诇讗讜 讘专 住诪讻讗 [诇讗 讘专 住诪讬讻讛 注诇讬讜 讛讜讗]. 讜诪住讘讬专 讗转 讛讛讘讚诇 讘讬谞讬讛诐: 讗讘讬谉 讬砖谞讜 讘讞讝专讛 砖讛讜讗 讞讜讝专 诇讗专抓 讬砖专讗诇 讜砖讜诪注 讗诐 讞讝专讜 讘讛诐 讘谞讬 讛讬砖讬讘讛, 讜讗讬诇讜 讬爪讞拽 住讜诪拽讗 讗讬谞讜 讘讞讝专讛, 诪讗讞专 砖讬专讚 诇讘讘诇 讜诇讗 讞讝专 诇讗专抓. 讜注讜讚 讬砖 诇讞砖讜砖: 讗讬诪专 讚驻诇讬讙讬 [讗诪讜专 砖讛诐 讞诇讜拽讬诐] 诇注谞讬谉 诪讬诇讛 讗诐 砖转讬诐 讗讜 砖诇讜砖 驻注诪讬诐 诪讛讜讜转 讞讝拽讛, 讗讜诇诐 讘谞讬砖讜讗讬谉 诪讬 驻诇讬讙讬 [讛讗诐 讛诐 讞诇讜拽讬诐]?


讜诪砖讬讘讬诐: 讗讬谉 [讻谉], 讜讛转谞讬讗 [讜讗讻谉 讻谉 砖谞讬谞讜 讘讘专讬讬转讗]: 谞讬住转 讗砖讛 诇专讗砖讜谉 讜诪转, 诇砖谞讬 讜诪转, 诇砖诇讬砖讬 鈥� 诇讗 转谞砖讗, 讗诇讜 讚讘专讬 专讘讬. 专讘谉 砖诪注讜谉 讘谉 讙诪诇讬讗诇 讗讜诪专: 诇砖诇讬砖讬 鈥� 转谞砖讗, 诇专讘讬注讬 鈥� 诇讗 转谞砖讗.


讜砖讜讗诇讬诐: 讘砖诇诪讗 [谞谞讬讞] 讙讘讬 (讗爪诇) 诪讬诇讛 讗驻砖专 诇讛住讘讬专 诪讛 讟注诪讛 砖诇 讛讞讝拽讛 讘讝讛: 讗讬讻讗 [讬砖] 诪砖驻讞讛 讚专驻讬 讚诪讗 [砖讚诪讛 专驻讛] 讜讗讬谞讜 谞拽专砖 讛讬讟讘 讜砖讜转转 讘诇讬 诇讛讬注爪专 讜讗讬讻讗 [讜讬砖] 诪砖驻讞讛 讚拽诪讬讟 讚诪讗 [砖讚诪讛 谞拽专砖], 讗诇讗 谞讬砖讜讗讬谉 诪讗讬 讟注诪讗 [诪讛 讛讟注诐] 砖谞讞砖讜砖 讗驻讬诇讜 讻砖讬砖 讞讝拽讛? 讗诪专 诇讬讛 [诇讜] 专讘 诪专讚讻讬 诇专讘 讗砖讬: 讛讻讬 [讻讱] 讗诪专 讗讘讬诪讬 诪讛讙专讜谞讬讗 诪砖诪讬讛 [诪砖诪讜] 砖诇 专讘 讛讜谞讗: 诪注讬谉 讙讜专诐, 讻诇讜诪专, 讬砖 讗讬讝讛 讞讜诇讬 讘讗砖讛 讝讜, 砖讘讬讗转讛 讙讜专诪转 诇讘注诇讬讛 诇诪讜转. 讜专讘 讗砖讬 注爪诪讜 讗诪专: 讛诪讝诇 砖诇讛 讛讜讗 讝讛 砖讙讜专诐 砖讘注诇讬讛 诪转讬诐.


讜砖讜讗诇讬诐: 诪讗讬 讘讬谞讬讬讛讜 [诪讛 讛讛讘讚诇 诇诪注砖讛 讘讬谞讬讛诐] 讗诐 讛讟注诐 讛讜讗 讝讛 讗讜 讝讛? 讜诪砖讬讘讬诐: 讗讬讻讗 讘讬谞讬讬讛讜 [讬砖 讘讬谞讬讛诐] 讛讘讚诇 诇诪注砖讛, 讻讙讜谉 砖讗讬专住讛 讜诪讬转 [讜诪转] 讗讞讚 诪讛诐, 诇驻谞讬 谞讬砖讜讗讬谉, 讗讬 谞诪讬 [讗讜 讙诐 讻谉] 砖谞驻诇 诪讚讬拽诇讗 讜诪讬转 [诪讚拽诇 讜诪转], 砖讗诐 讛讞砖砖 讛讜讗 讘讙诇诇 讛讘讬讗讛 鈥� 讛专讬 讘诪拽专讬诐 讗诇讛 讛讬讛 讛诪讜讜转 诪住讬讘讜转 讗讞专讜转, 讜诇讚注转 讛讞讜砖砖讬诐 诪砖讜诐 诪讝诇 鈥� 讬砖 诇讞砖讜砖 讙诐 讻讗谉.


讗诪专 诇讬讛 [诇讜] 专讘 讬讜住祝 讘专讬讛 [讘谞讜] 砖诇 专讘讗 诇专讘讗: 讘注讬 诪讬谞讬讛 [砖讗诇转讬 诪诪谞讜] 诪专讘 讬讜住祝: 讛诇讻讛 讻专讘讬? 讜讗诪专 诇讬: 讗讬谉 [讻谉]. 讜砖讗诇转讬 讗讜转讜: 讛诇讻讛 讻专讘谉 砖诪注讜谉 讘谉 讙诪诇讬讗诇? 讜讗诪专 诇讬: 讗讬谉 [讻谉], 讜讻讬 讗讞讜讻讬 讗讞讬讱 讘讬 [爪讞拽 注诇讬], 砖讛专讬 讗诪专 诇讬 讚讘专讬诐 住讜转专讬诐!


讗诪专 诇讬讛 [诇讜]: 诇讗, 住转诪讬 讛讬讗 [住转诪讬 讛诇讻讛 砖讜谞讬诐 讛诐] 讜驻砖讬讟 诇讱 [讜驻转专 诇讱] 砖爪专讬讱 诇驻住讜拽 讛诇讻讛 驻注诐 讻砖讬讟讛 讝讜 讜驻注诐 讻砖讬讟讛 讝讜, 讜讛讻诇诇 诇驻讬 诪讛 砖住转诪讛 讛诪砖谞讛 讘讻诇 注谞讬谉. 讻讬爪讚? 谞讬砖讜讗讬谉 讜诪诇拽讬讜转 谞住转诪讛 讘讛诐 讛诇讻讛 讻专讘讬, 砖讘砖转讬 驻注诪讬诐 讛讬讗 讞讝拽讛. 讘注谞讬谉 讜住转讜转 讜讘注谞讬谉 砖讜专 讛诪讜注讚 鈥� 讻专讘谉 砖诪注讜谉 讘谉 讙诪诇讬讗诇, 砖专拽 讘砖诇讜砖 驻注诪讬诐 讛讬讗 讞讝拽讛.


讜诪住讘讬专讬诐 讗转 讛驻专讟讬诐: 谞讬砖讜讗讬谉 鈥� 讛讗 讚讗诪专谉 [讝讜 砖讗诪专谞讜], 诪诇拽讬讜转 鈥� 讚转谞谉 [砖讻谉 砖谞讬谞讜 讘诪砖谞讛]: 诪讬 砖诇拽讛 诪诇拽讜转 诪讚讬谉 转讜专讛 讜砖谞讛 (讜讞讝专 讜谞转讞讬讬讘 讜诇拽讛) 鈥� 讘讬转 讚讬谉 讻讜谞住讬谉 讗讜转讜 诇讻讬驻讛 (诇讞讚专=讻诇讗 住讙讜专) 讜诪讗讻讬诇讬谉 讗讜转讜 砖注讜专讬谉 砖讛讜讗 诪讗讻诇 砖讙讜专诐 诇讻讱, 注讚 砖转讛讗 讻专讬住讜 谞讘拽注转. 砖讗谞讞谞讜 讗讜诪专讬诐 砖讗讚诐 砖讞讟讗 讞讟讗讬诐 讞诪讜专讬诐 讘诪讝讬讚 驻注诪讬讬诐, 讞讝拽讛 砖讬讞讟讗 驻注诐 砖诇讬砖讬转 讜诇讗 讚讬 诇讜 讘诪诇拽讜转, 讗诇讗 注讜爪专讬诐 讗讜转讜 讻讚讬 砖诇讗 讬讞讟讗 注讜讚, 砖讞讝拽讛 砖讛讜讗 专砖注. 讜住转讜转 鈥� 讚转谞谉 [砖讻谉 砖谞讬谞讜 讘诪砖谞讛]: 讗讬谉 讛讗砖讛

